కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీ ఆడలేకపోతే.. మేము మూర్ఖులమా..?
భారత మాజీ కెప్టెన్ మహేంద్రసింగ్ ధోనీ పాతికేళ్ల కుర్రాళ్లతో పోటీపడుతూ అద్భుతంగా క్రికెట్ ఆడుతున్నాడని జట్టు ప్రధాన కోచ్ రవిశాస్త్రి
TNN | Updated:
Dec 25, 2017, 02:20PM IST
ధోనీ ఆడలేకపోతే.. మేము మూర్ఖులమా..?
భారత మాజీ కెప్టెన్ మహేంద్రసింగ్ ధోనీ పాతికేళ్ల కుర్రాళ్లతో పోటీపడుతూ అద్భుతంగా క్రికెట్ ఆడుతున్నాడని జట్టు ప్రధాన కోచ్ రవిశాస్త్రి ప్రశంసించాడు. శ్రీలంకతో వాంఖడే వేదికగా ఆదివారం రాత్రి జరిగిన చివరి టీ20 మ్యాచ్&zwnj;&zwnj;లో భారత్ జట్టు గెలుపు లాంఛనాన్ని బౌండరీతో ధోనీ పూర్తి చేసిన విషయం తెలిసిందే. ఈ విజయంతో మూడు మ్యాచ్&zwnj;ల టీ20 సిరీస్&zwnj;&zwnj;లో లంకేయుల్ని టీమిండియా క్లీన్&zwnj;స్వీప్ చేసేసింది. మ్యాచ్ అనంతరం ధోనీ ఆటతీరు గురించి మీడియాతో రవిశాస్త్రి మాట్లాడాడు. శ్రీలంకతో వన్డే, టీ20 సిరీస్&zwnj;ల్లో వికెట్&zwnj;కీపర్&zwnj;గా ధోనీ అత్యుత్తమ ప్రదర్శన కనబర్చడంతో 2019 ప్రపంచకప్&zwnj; వరకూ జట్టులో అతని స్థానానికి ఢోకాలేందంటూ చీఫ్ సెలక్టర్ ఎమ్మెస్కే ప్రసాద్ రెండు రోజుల క్రితం ప్రకటించిన విషయం తెలిసిందే. అయితే 36 ఏళ్ల ధోనీని జట్టులో ఇంకా ఎందుకు కొనసాగిస్తున్నారు..? యువకులకి అవకాశం ఇవ్వడంటూ గత కొంతకాలంగా మాజీ క్రికెటర్లు విమర్శిస్తున్న నేపథ్యంలో రవిశాస్త్రి ఘాటుగా స్పందించాడు.
&lsquo;మహేంద్రసింగ్ ధోనీ భారత్ జట్టులోనే కాదు.. ప్రపంచ క్రికెట్&zwnj;లోనే ఇప్పటికీ అత్యుత్తమ ఆటగాడు. మూడు పదుల వయసులోనూ అతడ్ని జట్టులో కొనసాగిస్తున్న మేము మూర్ఖులమేమీ కాదు. నేను గత 30-40 ఏళ్లుగా క్రికెట్&zwnj;ని చూస్తున్నాను. విరాట్ కోహ్లి కూడా దాదాపు దశాబ్దకాలంగా టీమిండియాలో ఉన్నాడు. కాబట్టి.. ఆ వయసులో ఉన్న ఆటగాళ్ల ఫిటెనెస్, ప్రదర్శన ఎలా ఉంటుంది అనే దానిపై మాకు అవగాహన ఉంటుంది. కానీ.. మహేంద్రసింగ్ ధోనీ&zwnj;ని ఆ వయసు వారితో పోల్చలేం. ఎందుకంటే అతను ఇప్పటికీ 26 ఏళ్ల క్రికెటర్ల&zwnj;&zwnj;కి పోటీనిస్తూ వారిని అధిగమిస్తున్నాడు. కాబట్టి.. ధోనీకి వయసు అయిపోయింది అని మాట్లాడే మాజీ క్రికెటర్లు గతంలో తాము ఆట ఆడేటప్పుడు వయసు గురించి మరిచిపోయుంటారు&rsquo; అని రవిశాస్త్రి ఎద్దేవా చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.